న్యూఢిల్లీ:  70 మంది చిన్నారులను బలితీసుకున్నగోరఖ్పూర్ బీఆర్డీ ఆస్పత్రి దుర్ఘటనపై ఉత్తరప్రదేశ్ ముఖ్యమంత్రి యోగి ఆదిత్యనాథ్ తీవ్ర స్థాయిలో స్పందించారు. గత ప్రభుత్వాల అలసత్వం కారణంగానే రాష్ట్రంలోని వైద్య సంస్థలన్నీ సమస్యల కోరల్లో చిక్కుకున్నాయని ఆరోపించారు.  ‘స్వచ్ఛ ఉత్తర ప్రదేశ్’ కార్యక్రమం సందర్భంగా ప్రజలనుద్దేశించి ప్రసంగిస్తూ ఆయన ఈ వ్యాఖ్యలు చేశారు.  గత ముఖ్యమంత్రులు అఖిలేశ్ యాదవ్, మాయావతి హయాంలో 12 నుంచి 15 ఏళ్లుగా ఆరోగ్య సంస్థలన్నీ అవినీతిలో కూరుకుపోయాయన్నారు. స్వార్థపూరితమైన ప్రయోజనాల కోసం రాష్ట్రాన్ని బ్రష్టుపట్టించారనీ... ప్రజలను కనీస సదుపాయాలకు దూరం చేశారని ఆరోపించారు.‘‘మెదడువాపు వ్యాధిపై నేను ఉద్యమం ప్రారంభించాను. అపరిశుభ్రమైన పరిసరాలు, కాలుష్యమే ఈ వ్యాధికి ప్రధాన కారణాలు. దీన్ని నివారించడం కన్నా నిరోధించడమే ముఖ్యమనుకుంటే... ముందు పారిశుద్ధ్యం దగ్గరే మొదలుపెట్టాలి. కలుషితమైన నీటివల్ల జ్వరాలతో పాటు ఇతర వ్యాధులు కూడా ప్రబలే ప్రమాదం ఉంది...’’ అని యోగి పేర్కొన్నారు.మరోవైపు శనివారం గోరఖ్పూర్ పర్యటనకు వచ్చిన కాంగ్రెస్ ఉపాధ్యక్షుడు రాహుల్ గాంధీ పైనా యోగి ఆదిత్యనాథ్ విరుచుకుపడ్డారు. గోరఖ్పూర్ ఆస్పత్రి పిక్నిక్ ప్రాంతం కాదంటూ ఎద్దేవా చేశారు. ‘‘ఢిల్లీలో కూర్చునే ‘యువరాజు’ ఒకరున్నారు. స్వచ్ఛ అభియాన్ అంటే అర్థం కూడా ఆయనకు తెలియదు. ఆయన గోరఖ్పూర్ను విహార యాత్రా ప్రాంతంగా మార్చేందుకు అవకాశమే ఇవ్వకూడదు...’’ అని వ్యంగ్యాస్త్రం సంధించారు.
newdhilly:  70 mandi chinnaarulanu baliteesukunnagorkaphu brd aaspatri durghatanapai uttarapradesh mukhyamantri yogi aadityanath teevra sthaayilo spandinchaaru. gatha prabhutvaala alasatvam kaaranamgaane rashtramloni vaidya samsthalannee samasyala korallo chikkukunnayani aaropinchaaru.  ‘swachcha uttara pradesh’ kaaryakramam sandarbhamgaa prajalanuddesinchi prasangistuu aayana ee vyaakhyalu chesaru.  gatha mukhyamantrulu akhilesh yadav, mayavati hayamlo 12 nunchi 15 ellugaa aarogya samsthalannee avineetilo kuurukupooyaayannaaru. swaarthapooritamaina prayojanaala kosam rashtranni brashtupattinchaarani... prajalanu kaneesa sadupaayaalaku dooram chesarani aaropinchaaru.‘‘medaduvaapu vyaadhipai nenu udyamam praarambhinchaanu. aparisubhramaina parisaraalu, kaalushyame ee vyaadhiki pradhaana kaaranaalu. deenni nivaarinchadam kanna nirodhinchadame mukhyamanukunte... mundu paarisuddhyam daggare modalupettaali. kalushitamaina neetivalla jwaraalatho paatu itara vyaadhulu kuudaa prabale pramaadam undi...’’ ani yogi perkonnaru.marovaipu sanivaaram gorakhpur paryatanaku vachina congress upaadhyakshudu rahul gaandhi paina yogi aadityanath viruchukupaddaaru. gorakhpur aaspatri picnic praantam kaadantuu eddeva chesaru. ‘‘dhilleelo koorchune ‘yuvaraju’ okarunnaru. swachcha abhian ante artham kuudaa aayanaku teliyadu. aayana gorakhpurnu vihara yatra praantamgaa maarchenduku avakasame ivvakudadu...’’ ani vyangyaastram sandhinchaaru.